við breytingartillögu á þingskjali 719 [ Neytendalán ] . Frá minni hluta efnahags - og viðskiptanefndar ( OH , ÞorstV , SMc ) . 1. 4. tölul. orðist svo : Við 3. gr. bætist nýr liður , svohljóðandi : Í stað tölunnar „ 50 “ kemur : 20. 2. 6. tölul. orðist svo : Á eftir 4. gr. komi tvær nýjar greinar , svohljóðandi : a . ( 5. gr. ) Á eftir 29. gr. laganna koma tvær nýjar greinar , 29. gr. a og 29. gr. b , sem orðast svo , ásamt fyrirsögnum : a . ( 29. gr. a . ) Starfsemi lánveitenda og lánamiðlara samkvæmt lögum þessum , sem ekki eru jafnframt fjármálafyrirtæki samkvæmt skilgreiningu laga um fjármálafyrirtæki , er starfsleyfisskyld . Neytendastofa annast útgáfu starfsleyfa og setur nánari reglur um framkvæmd hennar , þ.m.t. um upplýsingar sem fram skulu koma í starfsleyfisumsókn . b . ( 29. gr. b . ) Neytendastofa skal synja umsókn um starfsleyfi skv. 29. gr. a ef stjórnarmenn eða framkvæmdastjóri skráningarskylds aðila hafa ekki forræði á búi sínu eða hafa á síðustu þremur árum hlotið dóm fyrir refsiverðan verknað samkvæmt almennum hegningarlögum , lögum um hlutafélög , einkahlutafélög , bókhald , ársreikninga , gjaldþrotaskipti o.fl. , ákvæðum laga um staðgreiðslu opinberra gjalda eða , eftir því sem við á , þeim sérlögum sem gilda um viðkomandi aðila . Þá skal synja um starfsleyfi ef skráningarskyldur aðili uppfyllir ekki kröfur þessara laga . Neytendastofa getur afturkallað starfsleyfi skv. 29. gr. a ef svo háttar um starfsleyfishafa , stjórnarmenn eða framkvæmdastjóra sem um getur í 1. mgr. b . ( 6. gr. ) Á eftir 2. mgr. 30. gr. laganna kemur ný málsgrein , svohljóðandi : Neytendastofa getur lagt stjórnvaldssektir á aðila skv. 29. gr. a sem stundar starfsemi samkvæmt lögum þessum án starfsleyfis .